《题唐山人莲叶舟二首 其二》
明代·胡应麟

琴书一榻任夷犹，画桨朱帘荡碧油。夕趁蒹葭移远岸，晨搴荷碧入中流。

飘飘舴艋风前戏，汎汎蜻蜓日下游。莫笑米颠今载见，孤山双鹤在湖头。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。